-----------------------------------------------------------------------
  2. ปัจจัยความเสี่ยง

  -----------------------------------------------------------------------

2.1 ความเสี่ยงด้านธุรกิจ

  บริษัทฯดำเนินธุรกิจอยู่ในอุตสาหกรรมที่อาจมีการแข่งขันด้านราคาอยู่บ้าง
  ทำให้บริษัทฯต้องมีนโยบายและเป้าหมายการลดของเสียในจุดต่างๆ นับตั้งแต่
  ในกระบวนการสั่งวัตถุดิบจากผู้ขาย ในกระบวนการผลิต ได้แก่ การฉีด การพ่น การประกอบ
  เลเซอร์ สกรีน hot stamp และ ultrasonic
  เพื่อใช้เป็นเครื่องมือควบคุมและประเมินประสิทธิภาพและประสิทธิผลในการบวนการผลิต
  และนำไปสู่การลดของผลิตเสีย โดยติตตามข้อมูลที่เกิดขึ้นเป็นรายเดือน รายไตรมาส และทุก 6
  เดือน ซึ่งในท้ายที่สุด
  จะก่อให้เกิดการควบคุมและลดต้นทุนสินค้าให้อยู่ในระดับที่สามารถแข่งขันในตลาด

  ตัวอย่างเช่น ในรอบบัญชี 2554 ในครึ่งปีแรก สินค้าเสียที่ส่งคืนจากลูกค้า
  บริษัทฯได้ตั้งเป้าหมายไม่เกิน 350 ชิ้นต่อหนึ่งล้านชิ้น (350 ppm) ทำได้จริง 787
  ชิ้นต่อหนึ่งล้านชิ้น และในครึ่งปีหลัง ทำได้จริง 293 ชิ้นต่อหนึ่งล้านชิ้น

2.2 ความเสี่ยงด้านราคาน้ำมันดิบและราคาวัตถุดิบ

เนื่องจาก วัตถุดิบที่บริษัทฯใช้ในการผลิตสินค้าเป็นเม็ดพลาสติก
ซึ่งน้ำมันดิบเป็นแหล่งวัตถุดิบทีสำคัญที่สุด สำหรับอุตสาหกรรมพลาสติกแทบทุกชนิด และในช่วงปี 2554
ที่ผ่านมา ราคาน้ำมันดิบเพิ่มขึ้นอย่างมากและมีความผัน ผวนสูง มีราคาเฉลี่ยอยู่ที่ 106
เหรียญสหรัฐฯต่อบาร์เรล ปรับเพิ่มขึ้นจากราคาเฉลี่ยในปี 2553 ที่ 78 เหรียญสหรัฐฯต่อ บาร์เรล
ราคาน้ำมันดิบในตลาดโลกผันผวนขึ้นลงระหว่าง 75 – 115 เหรียญสหรัฐฯต่อบาร์เรล ตลอดทั้งปี

  ดังนั้น ความผันผวนของราคาน้ำมันดิบ
  เป็นปัจจัยสำคัญและมีผลกระทบโดยตรงต่อความผันผวนของราคาเม็ดพลาสติกอย่างหลีกเลี่ยงไม่ได้
  และโดยทางปฏิบัติ การคาดประมาณขนาดและผลกระทบที่เกิดขึ้นค่อนข้างยากมาก

2.3 ความเสี่ยงด้านอัตราดอกเบี้ย

บริษัทฯมีความเสี่ยงจากอัตราดอกเบี้ยที่เกี่ยวเนื่องกับเงินฝากสถาบันการเงิน แต่อย่างไรก็ตาม
ความเสี่ยงจัดอยู่ในระดับต่ำ ทั้งสินทรัพย์และหนี้สินมีการปรับขึ้นลงตามอัตราตลาด
ซึ่งใกล้เคียงกับอัตราตลาดในปัจจุบัน

2.4 ความเสี่ยงด้านอัตราแลกเปลี่ยน

  บริษัทฯ มีความเสี่ยงจากอัตราแลกเปลี่ยนเงินตราต่างประเทศ เนื่องจากทรัพย์สิน เช่น
  ลูกหนี้การค้า –กิจการที่เกี่ยวข้องกัน และหนี้สิน เช่น เจ้าหนี้การค้า – กิจการที่เกี่ยวข้องกัน
  ที่เป็นเงินตราต่างประเทศ บริษัทฯไม่ได้มีการทำสัญญาป้องกันความเสี่ยง

  ในรอบปีบัญชี 2554 บริษัทฯมีการรับรู้ขาดทุนจากอัตราแลกเปลี่ยน 6.08 ล้านบาท

5.  ความเสี่ยงด้านการให้สินเชื่อ

  เนื่องจากบริษัทฯขายสินค้าให้ลูกค้าที่มีฐานะดีและอยู่ในอุตสาหกรรมที่แตกต่างกัน
  ดังนั้นความเสี่ยงเกี่ยวกับการกระจุกตัวของลูกหนี้การค้ามีไม่มาก จึงไม่คาดว่า
  จะได้รับความเสียหายที่เป็นสาระสำคัญจากการเก็บเงินจากลูกหนี้

2.6 ความเสี่ยงด้านภัยธรรมชาติ

  เนื่องจาก บริษัทฯตั้งอยู่ในเขตอำเภอเมือง จังหวัดปทุมธานีและมีสาขาอยู่ที่โคราช
  จังหวัดนครราชสีมา ในช่วงเดือนตุลาคม – พฤศจิกายน ปี 2554
  บริษัทได้รับผลกระทบจากวิกฤตอุทกภัย ซึ่งส่งผลกระทบโดยตรงต่อโรงงานที่ปทุมธานี มากที่สุด
  นับแต่ปี 2530 ซึ่งบริษัทเปิดดำเนินธุรกิจมา (สาขาโคราช
  ไม่ได้รับผลกระทบจากอุทกภัยในครั้งนี้) ทำให้การผลิตต้องหยุดชะงักไปในเดือนตุลาคม
  และเริ่มผลิตได้ในบางกระบวนการผลิต ในเดือนพฤศจิกายน
  และยังส่งผลกระทบต่อเส้นทางการคมนาคมการเดินทางของพนักงานและการขนส่งสินค้า
  ไม่ว่าจะเป็นเรื่องพนักงานซึ่งมีบ้านพักอาศัยอยู่ในพื้นที่ต้องประสบวิกฤตอุทกภัย และ
  ลูกค้าบางส่วนของบริษัทฯที่อยู่ในนิคมอุตสาหกรรมสำคัญในจังหวัดอยุธยาและจังหวัดปทุมธานี
  ที่ตั้งอยู่ในเส้นทางน้ำผ่าน ต้องหยุดกิจการชั่วคราว
  จนส่งผลกระทบต่อกิจการดำเนินกิจการของบริษัทฯ

  ผลจากเหตุการณ์นี้ ในไตรมาสสามของบริษัท (ตุลาคม – ธันวาคม) ปี 2554
  มีผลขาดทุนประมาณ 19 ล้านบาท เพราะบริษัทฯยังคงมีค่าใช้จ่ายคงที่ เช่น
  ค่าใช้จ่ายเงินเดือนพนักงาน และ ค่าใช้จ่ายอื่นๆในโรงงาน เป็นต้น
  และค่าใช้จ่ายเพิ่มเติมในการป้องกันน้ำท่วม
  ทำให้ลดความเสียหายที่จะเกิดกับทรัพย์สินไม่ให้รุนแรงขึ้นได้

  อย่างไรก็ตาม บริษัทฯได้ทำประกันภัยความเสี่ยงของทรัพย์สินและความเสี่ยงจากธุรกิจหยุดชะงัก
  ซึ่งช่วยบรรเทาความเสียหายได้ในระดับหนึ่ง

  จากเหตุการณ์วิกฤตน้ำท่วมนี้ ในปี 2555 บริษัทได้เตรียมการป้องกัน
  และเพิ่มความแข็งแรงของกำแพงรั้วรอบบริษัทฯและต้องจัดเตรียมเครื่องมืออุปกรณ์ต่าง ๆ
  ในการป้องกันและบรรเทา ที่สำคัญคือ เครื่องปั๊มน้ำขนาดใหญ่ ที่ใช้สูบน้ำได้อย่างมีประสิทธิภาพ
  จากประสบการณ์ที่ผ่านมา และบริษัทยังได้มีแผนปฏิบัติการเพื่อเตรียมความพร้อม หากในปี
  2555บริษัทฯอาจประสบกับวิกฤตดังกล่าวอีก ซึ่งทางการคาดว่า หากน้ำมา จะไม่หนักเท่าปี 2554